turjo4nis/wikipedia-bn-dump-20250701 huggingface dataset:
পুদুচেরি জেলা

ভারতের দক্ষিণ দিকে অবস্থিত পুদুচেরি কেন্দ্রশাসিত অঞ্চলের চারটি জেলার মধ্যে একটি হল পুদুচেরি জেলা যা পূর্বে পণ্ডিচেরি জেলা নামে পরিচিত ছিল। জেলাটি ২৯৪ বর্গকিলোমিটার বা ১১০ বর্গমাইল অঞ্চল জুড়ে বিস্তৃত। বঙ্গোপসাগরের তীর বরাবর তামিলনাড়ু রাজ্যের মধ্যে একাধিক (মোট ১১ টি) ছিটমহলে পুদুচেরি জেলাটি ছড়িয়ে রয়েছে। ২০১১ সালের জনগণনা অনুযায়ী জেলাটির মোট জনসংখ্যা ৯৫০,২৮৯ জন।

প্রশাসনিক বিভাগসমূহ

প্রশাসনিকভাবে পুদুচেরি কেন্দ্রশাসিত অঞ্চল আটটি তালুকে বিভক্ত। এই আটটি তালুকের মধ্যে চারটি তালুক যথা, পুদুচেরি, উড়াবর্করাই, ভিলিয়নূর এবং বাহুর তালুক নিয়ে পুদুচেরি জেলা গঠিত। এই চারটির মধ্যে উড়াবর্করাই তালুকে কোন গ্রামীণ অঞ্চল নেই।  অন্য তিনটি তালুকের গ্রামাঞ্চল গুলি একাধিক পঞ্চায়েতে বিভক্ত। পুদুচেরি তালুকের গ্রামাঞ্চল নিয়ে আরিয়াঙ্কুপ্পম পঞ্চায়েতটি গঠিত, আবার ভিলিয়নূর তালুকে রয়েছে দুটি গ্রাম পঞ্চায়েত যথা, মান্নদিপট্টু ও ভিলিয়নূর আবার বাহুর ও নেট্টবক্কম গ্রামপঞ্চায়েত রয়েছে বাহুর তালুকের গ্রামাঞ্চলে। 

২০১১ খ্রিস্টাব্দে ভারতের জনগণনা অনুসারে পদুচেরি জেলাতে রয়েছে তিনটি জনগণনা নগর এবং তিনটি বিধিবদ্ধ নগর। জেলাটির তিনটি পৌরসংস্থা হল যথাক্রমে, পুদুচেরি পৌরসংস্থা|পুদুচেরি, উড়াবর্করাই এবং গ্রাম পঞ্চায়েত সহ কুরুম্বাপেট শহরগুলি। আবার তিনটি জনগণনা নগর হল আরিয়াঙ্কুপ্পম, মনবেলী এবং ভিলিয়নূর। উক্ত ছয়টি শহরই পুদুচেরি পৌর এলাকার অন্তর্ভুক্ত এছাড়াও কুরুম্বাপেট সংলগ্ন ওড়িয়ম্পেট শহরাঞ্চলটিও পৌর এলাকার অন্তর্ভুক্ত।

প্রশাসনিক, রাজস্ব আদায়, বিপর্যয় মোকাবিলা এবং সমস্ত ধরনের সরকারি কাজের সুবিধার জন্য পুদুচেরি সরকার পুদুচেরি জেলাটিকে দুটি উপজেলায় বিভক্ত করেছে যথা উত্তর পুদুচেরি এবং দক্ষিণ পুদুচেরি উপজেলা। প্রতিটি উপজেলায় রয়েছে দুটি করে তালুক। পুদুচেরি উত্তর উপজেলাটি যে দুটি তালুক নিয়ে গঠিত তা হল; পুদুচেরি ও উড়াবর্করাই এবং পুদুচেরি দক্ষিণ উপজেলাটি ভিলিয়নূর ও বাহুর তালুক দুটি ‌নিয়ে গঠিত। এই চারটি তালুকের প্রতিটি আবার উপতালুক বা স্থানীয় ভাষায় ফিরকায় বিভক্ত, গ্রামাঞ্চলে একাধিক গ্রাম নিলে একেকটি ফিরকা এবং শহরাঞ্চলে একেকটি পাড়া নিয়ে একেকটি ফিরকা গঠিত।
 
পুদুচেরি সরকার পরিকল্পনা ও পরিবর্ধন বিভাগ এগুলিকে আবার একাধিক ব্লকে বিভক্ত করেছে। পুদুচেরি কেন্দ্রশাসিত অঞ্চল ছয়টি ব্লকে বিভক্ত। এগুলির মধ্যে আরিয়াঙ্কুপ্পম, উড়াবর্করাই এবং ভিলিয়নূর ব্লক পুদুচেরি জেলায় অবস্থিত।

জনতত্ত্ব
২০১১ খ্রিস্টাব্দে ভারতের জনগণনা অনুসারে পুদুচেরি জেলার জনসংখ্যা ছিল, ৯৫০,২৮৯, যা ফিজি রাষ্ট্রের জনসংখ্যা বা যুক্তরাষ্ট্রের ডেলাওয়্যার প্রদেশের জনসংখ্যার সমতুল্য।  এর ফলে ২০১১ খ্রিস্টাব্দে ভারতের ৬৪০ টি জেলার মধ্যে পুদুচেরি জেলা জনসংখ্যার ভিত্তিতে ৪৬০ নং স্থান দখল করেছে। জেলাটিতে প্রতি বর্গকিলোমিটারে ৩২৩১ জন বা বর্গ মাইল প্রতি ৮৩৭০ জন বাস করেন।  ২০০১ থেকে ২০১১ খ্রিস্টাব্দে মধ্যে জেলাটির জনসংখ্যা বৃদ্ধির হার ২৮.৭৩ শতাংশ যা ভারতের গড় জনসংখ্যা বৃদ্ধির হারের তুলনায় বেশি। পুদুচেরিতে প্রতি হাজার পুরুষে ১০৩১ জন নারী বাস করেন। জেলাটির মোট সাক্ষরতার হার ৮৫.৪৪ শতাংশ, পুরুষ সাক্ষরতার হার ৯১.২৩ শতাংশ এবং নারী সাক্ষরতার হার ৭৯.৮৬ শতাংশ।

ভাষা

আরও দেখুন
 কারাইকল জেলা
 মাহে জেলা
 ইয়ানম জেলা

তথ্যসূত্র

পুদুচেরির জেলা
পুদুচেরি জেলা
ফখরুদ্দিন মসজিদ

ফখরুদ্দিন মসজিদ () হচ্ছে সোমালিয়ার মোগাদিশু শহরে অবস্থিত প্রাচীনতম মসজিদ। এটি শহরের প্রাচীনতম অংশ হামার ওয়েইনে (আক্ষরিক অর্থে "বড় হামার") অবস্থিত। এটি আফ্রিকার ৭ম প্রাচীন মসজিদ বলে মনে করা হয়।

বিবরণ 
৯৬৯ সালে মোগাদিশু সালতানাতের প্রথম সুলতান সুলতান ফখরুদ্দিন এই মসজিদটি নির্মিত করেছিলেন। এই শাসনকেন্দ্রটি মুজাফফর রাজবংশ দ্বারা উত্তরাধিকারী হয়েছিল এবং পরবর্তীকালে এই রাজ্যটি অজুরান সালতানাতের সাথে ঘনিষ্ঠভাবে জড়িত হয়।

ভারতীয় মার্বেল এবং প্রবাল পাথর ছিল এই মসজিদটি নির্মাণে ব্যবহৃত প্রাথমিক উপকরণ। কাঠামোটিতে একটি গম্বুজযুক্ত মিহরাব রয়েছে। মিহরাবের সাজসজ্জায় গ্ল্যাজড টাইলস ব্যবহৃত হয়েছে, যার মধ্যে একটি তারিখের শিলালিপিও রয়েছে।

আরও দেখুন 

 মসজিদের তালিকা 
 আফ্রিকার মসজিদগুলির তালিকা 
 মিশরে মসজিদের তালিকা 
 আরবা'আ রুকুন মসজিদ 
 মসজিদ আল কিব্লাতায়েন

তথ্যসূত্র

বহিঃসংযোগ 

 আর্কনেট - মসজিদ ফখরুদ্দিন 
মসজিদ ফখরুদ্দিন

সোমালিয়ার মসজিদ
১৩শ শতাব্দীর মসজিদ
টিম ম্যাকিন্টশ

টিমোথি গেভিন ম্যাকিন্টশ (; জন্ম: ৪ ডিসেম্বর, ১৯৭৯) অকল্যান্ড অঞ্চলের অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০৮ থেকে ২০১১ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ক্যান্টারবারি দলের প্রতিনিধিত্ব করেন টিম ম্যাকিন্টশ। দলে তিনি মূলতঃ বামহাতি ব্যাটসম্যান হিসেবে খেলতেন।

প্রথম-শ্রেণীর ক্রিকেট 
মূলতঃ চারদিনের খেলায় বিশেষ দক্ষতা লাভ করেছেন। মার্ক রিচার্ডসন ব্যাটিং স্কুল থেকে ডিগ্রীধারী তিনি। ১৯৯৮-৯৯ মৌসুম ২০১৪ সাল পর্যন্ত টিম ম্যাকিন্টশের প্রথম-শ্রেণীর খেলোয়াড়ী জীবন চলমান ছিল। বামহাতি উদ্বোধনী ব্যাটসম্যান টিম ম্যাকিন্টশ ২৯ বছর বয়সে নিউজিল্যান্ডের টেস্ট দলে অংশগ্রহণের আমন্ত্রণ বার্তা লাভ করেন। ১৯৯৮-৯৯ মৌসুমে অকল্যান্ডে সফররত ওয়েস্ট ইন্ডিজ দলের বিপক্ষে টেস্ট অভিষেকের পূর্বে ঘরোয়া আসরের পূর্বেকার দুই মৌসুমে বেশ ভালো খেলা উপহার দিয়েছিলেন।

পরবর্তী তিন মৌসুমেও অকল্যান্ড এইসেস দলের পক্ষে খেলার ধারাবাহিকতা বজায় রাখেন। তন্মধ্যে, ২০০২-০৩ মৌসুমে ৫৮.৫৭ গড়ে ৮২০ রান তুলেছিলেন তিনি।

দল পরিবর্তন 
ক্যান্টারবারি দলের পক্ষে এক মৌসুম খেলেন। এ পর্যায়ে তিনি মাত্র ৪.৯০ গড়ে রান তুলতে সক্ষম হয়েছিলেন। এছাড়াও, স্কটল্যান্ডীয় দল গ্রীনকের পক্ষে ২০০৭-০৮ মৌসুমে অংশগ্রহণ করেছিলেন। তুলনামূলকভাবে বেশ ভালো খেলেন ও পাঁচটি সেঞ্চুরির সন্ধান পান।

২০০৪-০৫ মৌসুমে ক্যান্টারবারিতে অবস্থানকালে বিশেষ সুবিধে করতে পারেননি টিম ম্যাকিন্টশ। তাসত্ত্বেও, ঐ মৌসুমে প্রথম-শ্রেণীর ক্রিকেটে ব্যক্তিগত সর্বোচ্চ ২৬৮ রান তুলেন। ২০০৮-০৯ মৌসুমের শুরুতে দূর্দান্তভাবে খেলতে শুরু করেন। ফলশ্রুতিতে, দল নির্বাচকমণ্ডলী নিউজিল্যান্ডের শীর্ষসারিতে ভাঙ্গন ঠেকাতে তাকে অন্তর্ভুক্ত করে।

আন্তর্জাতিক ক্রিকেট 
সমগ্র খেলোয়াড়ী জীবনে সতেরোটি টেস্টে অংশগ্রহণ করেছেন টিম ম্যাকিন্টশ। ১১ ডিসেম্বর, ২০০৮ তারিখে ডুনেডিনে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ৭ জানুয়ারি, ২০১১ তারিখে হ্যামিল্টনে সফরকারী পাকিস্তান দলের বিপক্ষে সর্বশেষ টেস্টে অংশ নেন তিনি।

ডুনেডিনের অভিষেক টেস্টে বেশ স্নায়বিক চাপে ভুগেন। নিউজিল্যান্ডের সদস্যরূপে নিজস্ব প্রথম টেস্ট খেলায় প্রথম রান সংগ্রহ করতে তাকে ৩৮ বল মোকাবেলা করতে হয়েছিল। তবে, নেপিয়ারে অনুষ্ঠিত পরের টেস্টেই নিজেকে মেলে ধরতে সমর্থ হন। নিজস্ব দ্বিতীয় টেস্টে সকলের মনোযোগের কেন্দ্রবিন্দুতে উপনীত হয়েছিলেন তিনি। পরম ধৈর্যশীলতার বহিঃপ্রকাশ ঘটিয়ে নিজস্ব প্রথম টেস্ট সেঞ্চুরি হাঁকান। এরফলে, ওয়েস্ট ইন্ডিজের বিপক্ষে তার দল ড্র করতে সক্ষম হয়েছিল।

২০১০ সালে ভারত গমন করেন। তবে, তার এ সফরটি বেশ বিপর্যয়কর ছিল। আহমেদাবাদে অনুষ্ঠিত সিরিজের প্রথম টেস্টে জোড়া শূন্য রানে তাকে বিদেয় নিতে হয়েছিল। তবে, হায়দ্রাবাদে অনুষ্ঠিত পরের টেস্টেই রুখে দাঁড়ান তিনি। ধৈর্যশীল অবস্থায় মাঠে অবস্থান করে ১০২ রানের ইনিংস খেলেন। এরফলে, ক্রিকেটের ইতিহাসের একাদশ ব্যাটসম্যান হিসেবে পূর্ববর্তী টেস্টে জোড়া শূন্য রানের পর সেঞ্চুরি হাঁকানোর কৃতিত্ব প্রদর্শন করেন।

তথ্যসূত্র

আরও দেখুন 
 জেসি রাইডার
 ব্রেন্ডন ব্রেসওয়েল
 নিউজিল্যান্ডীয় টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 টেস্ট ও প্রথম-শ্রেণীর ক্রিকেটে জোড়া শূন্য রান

বহিঃসংযোগ 
 
 

১৯৭৯-এ জন্ম
জীবিত ব্যক্তি
অকল্যান্ডের ক্রিকেটার
ক্যান্টারবারির ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
মালয়েশিয়ার মসজিদের তালিকা

এটি মালয়েশিয়ার মসজিদ ও ইসলামী কেন্দ্রগুলির তালিকা।

মসজিদসমূহের তালিকা

আরও দেখুন
 এশিয়ার মসজিদের তালিকা
 মসজিদ
 নামাজ
 ইসলাম

তথ্যসূত্র

 

দেশ অনুযায়ী তালিকা
ইসলামি ভবন
ইসলামি স্থাপত্য
এশিয়ার মসজিদ
মালয়েশিয়ার মসজিদ
মসজিদের তালিকা
রাণী ভবানী সরকারি মহিলা কলেজ

রাণী ভবানী সরকারি মহিলা কলেজ বাংলাদেশের নাটোর সদর উপজেলায় অবস্থিত একটি উচ্চ মাধ্যমিক শিক্ষাপ্রতিষ্ঠান।

ইতিহাস
স্থানীয় শিক্ষানুরাগী ব্যক্তিবর্গ বিশেষ করে বিশিষ্ট নাট্যকার, গল্পকার, উপন্যাসিক ও শিক্ষাবিদ জনাব শফি উদ্দিন সরদার এর প্রচেষ্টায় এবং কলেজের প্রথম অধ্যক্ষ জনাব ময়েজ উদ্দিন আহমেদ একতায় এই কলেজটি ১৯৭৩ সালে অর্ধবঙ্গেশ্বরী মহারাণী ভবানীর নামে প্রতিষ্ঠা লাভ করে।

অবকাঠামো

শিক্ষা কার্যক্রম
প্রাথমিকভাবে উচ্চ মাধ্যমিক পর্যায়ে মানিবিক ও বাণিজ্যে স্বল্প সংখ্যক ছাত্রী নিয়ে কলেজটির যাত্রা শুরু হয় এবং পরবর্তীতে বিজ্ঞান শাখা খোলা হয়। পর্যায়ক্রমে ডিগ্রি পাস কোর্স খোলা হয়। ১৯৮৯ সালে প্রতিষ্ঠানটিকে জাতীয় করণ করা হয়। ২০০৫-২০০৬ শিক্ষাবর্ষ থেকে কলেজে ইসলামের ইতিহাস ও সংস্কৃতি বিষয়ে প্রথম অনার্স কোর্স চালু করা হয়। পরবর্তীতে সমাজকর্ম, হিসাব বিজ্ঞান, রাষ্ট্রবিজ্ঞান, মার্কেটিং ও বাংলা বিষয়ে অনার্স (সম্মান) চালু হয়। কলেজে ছয়টি সম্মান বিষয়সহ মোট ১৮টি বিষয়ে পড়ানো হয়।

কৃতিশিক্ষার্থী

তথ্যসূত্র 

১৯৭৩-এ প্রতিষ্ঠিত শিক্ষাপ্রতিষ্ঠান
নাটোর জেলার মহাবিদ্যালয়
তুলুজ ফুটবল ক্লাব

তুলুজ ফুটবল ক্লাব (; সাধারণত তুলুজ এফসি অথবা শুধুমাত্র তুলুজ নামে পরিচিত) হচ্ছে তুলুজ ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের দ্বিতীয় স্তরের ফুটবল লীগ লীগ ২-এ খেলে। এই ক্লাবটি ১৯৩৭ সালে প্রতিষ্ঠিত হয়েছে। তুলুজ এফসি তাদের সকল হোম ম্যাচ তুলুজের স্টেডিয়াম দ তুলুজে খেলে থাকে; যার ধারণক্ষমতা হচ্ছে ৩৩,১৫০। বর্তমানে এই ক্লাবের ম্যানেজারের দায়িত্ব পালন করছেন পাত্রিস গারঁদ এবং সভাপতির দায়িত্ব পালন করছেন দামিয়েঁ কমোলি। নরওয়েজীয় রক্ষণভাগের খেলোয়াড় রুবেন গাব্রিয়েলসন এই ক্লাবের অধিনায়কের দায়িত্ব পালন করছেন।

এপর্যন্ত লে পিচয়ন ৩টি লীগ ২ শিরোপা জয়লাভ করেছে। ২০০৭ সালে প্রথমবারের মতো উয়েফা চ্যাম্পিয়নস লীগের যোগ্যতা অর্জনসহ তুলুজ এপর্যন্ত পাঁচবার ইউরোপীয় প্রতিযোগিতায় অংশ নিয়েছে। ২০০১ সালে দেউলিয়া হয়ে যাওয়ার ফলে এই ক্লাবটি শম্পিওনাত ন্যাশনালে অবনমিত হয়েছিল; উক্ত সময়ে অলিভিয়ে সাদ্রান এই ক্লাবের দায়িত্ব গ্রহণ করেছিলেন। এই ক্লাবটি বেশ কয়েকটি খেলোয়াড়ের জন্য একটি স্প্রিংবোর্ড হিসাবে কাজ করেছে, যার মধ্যে বিশ্বকাপজয়ী গোলরক্ষক ফাবিয়ঁ বার্থেজ এবং আন্তর্জাতিক আক্রমণভাগের খেলোয়াড় আঁদ্রে-পিয়ের জিনিয়াক।

নাম পরিবর্তন
 ইউনিয়ন স্পোর্তিভ তুলুজ (১৯৭০–১৯৭৯)
 তুলুজ ফুটবল ক্লাব (১৯৭৭–বর্তমান)

অর্জন
ঘরোয়া
 লীগ ২:
চ্যাম্পিয়ন: ১৯৮২, ২০০৩

আরো দেখুন
তুলুজ ফুটবল ক্লাব (নারী)

তথ্যসূত্র

আরও পড়ুন
 Toulouse Football Club, de 1937 à nos jours, de Jean-Louis Berho et Didier Pitorre, avec la collaboration de Jean-Paul Cazeneuve et Jérôme Leclerc (Éditions Universelles)
 La Grande Histoire du TFC, de Nicolas Bernard (Éditions Universelles)
 TouFoulCan, la Bande-dessinée qui supporte le Toulouse Football Club.

বহিঃসংযোগ

  
 লীগ ১-এ তুলুজ ফুটবল ক্লাব  
 উয়েফা.কমে তুলুজ ফুটবল ক্লাব

তুলুজ ফুটবল ক্লাব
ফ্রান্সের ফুটবল ক্লাব
লিগ ১-এর ক্লাব
১৯৭০-এ প্রতিষ্ঠিত ফুটবল ক্লাব
১৯৭০-এ ফ্রান্সে প্রতিষ্ঠিত
জহির মসজিদ

জহির মসজিদ (মালয়: মসজিদ জহির) মালয়েশিয়ার  কেদাহ রাজ্যের ওর সেতার এর মসজিদ। জহির মসজিদটি মালয়েশিয়ার অন্যতম বিখ্যাত এবং প্রাচীনতম মসজিদ, ১৯১২ সালে এটি নির্মিত হয়েছিল। জহির মসজিদকে বিশ্বের শীর্ষ দশটি মসজিদ হিসাবে তালিকা ভুক্ত হয়েছে।

ইতিহাস
মসজিদটি কেদা সেনা আক্রমণে মারা যাওয়া পতিত কেদা যোদ্ধার সমাধির উপরে নির্মিত হয়েছিল।

নকশাটি প্রয়াত সুলতান মুহাম্মদ জিয়াওয়া জয়নাল আবিদীন দ্বিতীয় দর্শনের দ্বারা অনুপ্রাণিত হয়েছিল, যিনি উত্তর সুমাত্রার ল্যাংকাট সালতানাতের আজিজি মসজিদ দ্বারা অনুপ্রাণিত হয়েছিলেন।  রাজ্যের বার্ষিক কোরআন পাঠের প্রতিযোগিতাটি মসজিদ প্রাঙ্গণে অনুষ্ঠিত হয়।

চিত্র

আরও দেখুন
 মালয়েশিয়ার মসজিদের তালিকা
 মসজিদ
 নামাজ
 ইসলাম

তথ্যসূত্র

বহিঃসংযোগ

গম্বুজসহ মসজিদ
কেদাহের মসজিদ
১৯১২-এ সম্পন্ন মসজিদ
১৯১২-এ ব্রিটিশ মালয়ায় প্রতিষ্ঠিত
২০শ শতাব্দীর এশিয়ার মসজিদ
যুক্তরাষ্ট্রীয় অঞ্চল মসজিদ

ফেডারেল টেরিটরি মসজিদ (মালয়: মসজিদ উইলিয়াহ পার্সেকুটুয়ান) (আরবি: مسجد ولايه ڤرسكوتوان) মালয়েশিয়ার কুয়ালালামপুর এর একটি মসজিদ। এটি ম্যাট্রেড কমপ্লেক্স এবং ফেগেশনাল গভর্নমেন্ট কমপ্লেক্সের নিকটে অবস্থিত সেগাম্বুট জেলার জালান দুতার নিকটে।

ইতিহাস 
কুয়ালালামপুর মসজিদটি ১৯৯৯ থেকে ২০০০ সালের মধ্যে নির্মিত হয়েছিল। এটি জালান দুতার পাশের সরকারী অফিস কমপ্লেক্সের কাছে একটি পাঁচ হেক্টর স্থানে অবস্থিত। উইলিয়াহ পার্সেকুটুয়ান (ফেডারেল টেরিটরি) মসজিদটি ২৫ ই অক্টোবর ২০০০-এ সর্বসাধারণের জন্য উন্মুক্ত করা হয়েছিল এবং ১২ তম ইয়াং ডি-পার্টুয়ান আগং, তুয়ানকু সৈয়দ সিরাজউদ্দিন ইবনি আলমারহুম সৈয়দ পুত্র জামালুলাইল দ্বারা পরিচালিত হয়েছিল। এটি নগর সীমানায় সরকার কর্তৃক নির্মিত ৪৪ তম মসজিদ। মসজিদটিতে ১৭,০০০ মানুষ প্রার্থনা করতে পারে।

নির্মাণকৌশল 
মসজিদের নকশাটি অটোমান এবং মালয় স্থাপত্য শৈলীর মিশ্রণ, তুরস্কের ইস্তাম্বুলের নীল মসজিদ দ্বারা প্রচুরভাবে প্রভাবিত। এটি টেকসই এবং হালকা করার জন্য ইপোক্সি রজনের সাথে মিশ্রিত কাচের ফাইবার ফ্যাব্রিকের সংমিশ্রণ উপাদান থেকে তৈরি ২২টি গম্বুজ রয়েছে।

চিত্রশালা

আরও দেখুন 
 এশিয়ার মসজিদের তালিকা
 মালয়েশিয়ার মসজিদের তালিকা
 মসজিদ
 ইসলাম
 নামাজ

তথ্যসূত্র 

গম্বুজসহ মসজিদ
কুয়ালালামপুরের মসজিদ
২০০০-এ সম্পন্ন মসজিদ
২০০০-এ মালয়েশিয়ায় প্রতিষ্ঠিত
২১শ শতাব্দীর এশিয়ার মসজিদ
ঈশ্বু

”ঈশ্বু” (Ishu) উৎপল বরপূজারী দ্বারা পরিচালিত একটি অসমীয়া ভাষার চলচ্চিত্র৷ এই চলচ্চিত্রটির মূল কাহিনী মণিকুন্তলা ভট্টাচার্যের একই নামের একটি উপন্যাসের উপর আধারিত৷ চলচ্চিত্রটি গোয়ালপাড়া জেলার একটি মধ্যের গাঁওয়ের ঈশ্বু নামের শিশুর দৃষ্টিতে আসামের ডাইনী হত্যার সমস্যা প্রতিফলন করেছে৷ চলচ্চিত্রটি আঞ্চলিক ভাষার শ্রেষ্ঠ চলচ্চিত্রের জাতীয় পুরস্কার লাভ করেছে৷

কাহিনী 
আসামের একটি মধ্যের উপজাতি গাঁওতে ঈশ্বর প্রসাদ রাভা বা ঈশ্বু বাস করে৷ ঈশ্বুর বয়স প্রায় দশ বছর৷ মা-বাবা, কাকা এবং দিদিমার মরমের মধ্যে বন্ধুবর্গ, ভালু বা পোহনীয়া কুকুরটির সাথেই ঈশ্বুর জীবন৷ নিকটস্থ অম্বিকা জেঠীর সাথে ঈশ্বুর আন্তরিকতাপূর্ণ সম্পর্ক৷ কিন্তু ঈশ্বুর এই সহজ-সরল জীবনের গতিতে একদিন বাধা পড়ে৷ গাঁওয়ের বেজ এবং ঈশ্বুর অন্য একজন জেঠী ভদ্রেশ্বরী অভিসন্ধি করে অম্বিকাকে ডাইনী বলে প্রচার করে৷ এর কারণ, অম্বিকার দেয়া বনৌষধি ব্যবহার করে গাঁওয়ের লোকদের রোগব্যাধি নিরাময় হওয়ায় বেজ অম্বিকাকে নিজের প্রতিদ্বন্দ্বী বলে গণ্য করতে থাকে৷ ভদ্রেশ্বরী এই অভিসন্ধিতে জড়িত হওয়ার মধ্যে স্বার্থ ছিল অকালে বিধবা হওয়া অম্বিকার সম্পত্তি আত্মাসাৎ করা৷ অন্ধবিশ্বাসী এবং অশিক্ষিত গঞা দুজনের কথায় পড়ে অম্বিকার ঘর জ্বালিয়ে দেয়৷ অম্বিকা গাঁও থেকে নিরুদ্দেশ হয়৷

চরিত্র 

 ঈশ্বু: কপিল গারো 
 অম্বিকা : Tonthoingambi Leishangthem Devi
 বেজ: বিষ্ণু খারঘরীয়া
 রাধা: দীপিকা ডেকা
 ভদ্রেশ্বরী: চেতনা দাস

পুরস্কার এবং সম্মান 
 অসমীয়া ভাষার শ্রেষ্ঠ ছবির জাতীয় পুরস্কার (৬৫ম জাতীয় চলচ্চিত্র পুরস্কার)
 শৈলধর বরুয়া চলচ্চিত্র পুরস্কার

তথ্যসূত্র 

অসমীয়া ভাষার চলচ্চিত্র
জাতীয় চলচ্চিত্র পুরস্কার বিজয়ী ছবি
সরকারি চারু এবং কারুকলা মহাবিদ্যালয়, আসাম

সরকারী চারু এবং কারুকলা মহাবিদ্যালয়, আসাম সুকুমার কলা বিষয়ক শিক্ষা প্রদান করা ভারতের উত্তর পূর্বাঞ্চলের প্রথম সরকারী মহাবিদ্যালয়। মহাবিদ্যালয়টি পাঁচ বছরের কলার সংযুক্ত পাঠক্রমের সমাপ্ত করে ‘ব্যাচেলর অব ফাইন আর্টস্’ ডিগ্রী প্রদান করে। শিল্পী জীবেশ্বর বরুয়া এই মহাবিদ্যালয় স্থাপন করেছিলেন এবং এটি গুয়াহাটি বিশ্ববিদ্যালয়ের অন্তর্ভুক্ত।

ইতিহাস
জীবেশ্বর বরুয়া পানবাজার বালিকা উচ্চতর মাধ্যমিক বিদ্যালয়ে চিত্রকলার শিক্ষক হিসাবে কেরিয়ার আরম্ভ করে৷ সেই বিদ্যালয়ে তিনি একটি আর্ট স্কুল প্রতিষ্ঠা করেন যদিও বিদ্যালয়টিকে পূর্ণাঙ্গ রূপ দিতে সংগ্রাম করতে হয়৷

১৯৪৭ সালে বরুয়া পানবাজারের ডন বস্কো বিদ্যালয়ে আর্ট স্কুলের প্রতিষ্ঠা করে৷ ১৯৪৮ সাল থেকে এই বিদ্যালয় আসাম সরকার থেকে মাসিক পুঁজি লাভ করতে সক্ষম হয়৷   ১৯৫৯ সাল থেকে এই পুঁজির বৃদ্ধি হয় এবং লাখটকীয়াতে অবস্থিত ললিত কলা একাডেমীর সাথে একসাথে মাসিক পুঁজির নিয়মিতকরণ হয়৷ এই ললিত কলা একাডেমীর সেক্রেটেরী হিসাবেও বরুয়া কার্য্যনির্বাহ করেন৷  ১৯৫৮ সালে এই প্রতিষ্ঠান প্রথমবার দিল্লীতে অনুষ্ঠিত জাতীয় প্রদর্শনীতে অংশগ্রহণ করে৷ এরপর বরুয়ার তত্ত্বাবধানে ললিত কলা একাডেমী গুয়াহাটিতে চিত্র প্রদর্শনী অনুষ্ঠিত করে৷

বরুয়ার মৃত্যুর পরে এই ললিত কলা একাদেমী পৃথক হয়ে স্বাধীনভাবে সরকারী চারু এবং কারুকলা মহাবিদ্যালয় নামে প্রসিদ্ধ হয়৷ প্রথমে এই মহাবিদ্যালয় গুয়াহাটির শান্তিপুরের একটি ভাড়াঘরে ছিলেন। ২০০৫ সালের সেপ্টেম্বর মাসে আসামের মুখ্যমন্ত্রী তরুণ গগৈ এর বর্তমান চৌহদ্দি গুয়াহাটির বশিষ্ঠতে উদ্বোধন করেন৷

অবস্থান
গুয়াহাটি মহানগরের বশিষ্ঠের বশিষ্ঠাশ্রম দেবালয় পথে মহাবিদ্যালয়টি অবস্থিত। ৩৭ নং জাতীয় সড়কের বশিষ্ঠ চারআলি চক থেকে মহাবিদ্যালয়ে ২ কিঃমি, আই.এস.বি.টি. থেকে ১০ কিঃমি এবং গুয়াহাটি রেলওয়ে স্টেশন থেকে প্রায় ১৮ কি.মি.। লোকপ্রিয় গোপীনাথ বরদলৈ আন্তর্জাতিক বিমানবন্দর থেকে মহাবিদ্যালয়ের দূরত্ব প্রায় ৩০ কিঃমি।

পাঠক্রম
মহাবিদ্যালয়টি পাঁচ বছরের কলার সংযুক্ত পাঠক্রমের সমাপ্ত করে ‘ব্যাচেলর অব ফাইন আর্টস্’ ডিগ্রী দেয়। পাঠক্রমের প্রথম দুবছর হল প্রারম্ভিক পাঠক্রম এবং পরের তিন বছরে নিম্ন উল্লিখিত যেকোনো একটি বিষয়ে বিশেষজ্ঞর প্রশিক্ষণ দেয়,
চিত্র কলা
প্রায়োগিক কলা
ভাস্কর্য্য
গ্রাফিক আর্ট

এই পাঠক্রমসমূহ গুয়াহাটি বিশ্ববিদ্যালয়ের অন্তর্ভুক্ত।

তথ্যসূত্র

আসামের কলেজ
গুয়াহাটির বিশ্ববিদ্যালয় ও কলেজ
গুয়াহাটি বিশ্ববিদ্যালয়ের অধিভুক্ত কলেজ
১৯৪৭-এ প্রতিষ্ঠিত শিক্ষাপ্রতিষ্ঠান
১৯৪৭-এ ভারতে প্রতিষ্ঠিত
হার্হি মহাবিদ্যালয়

হার্হি মহাবিদ্যালয় () ১৯৯৬ সালে ঢকুয়াখানা মহকুমার হার্হি অঞ্চলে চারকড়ীয়া নদীর কাছের এক প্রাকৃতিক পরিবেশের মধ্যে স্থাপিত হয়েছিল। মহাবিদ্যালয়টির বর্তমানের অধ্যক্ষ ড০ মানস জ্যোতি নেওগ। ঢকুয়াখানা শহর থেকে পূর্বে ছয় কিলোমিটার দূরত্বে ধেমাজি জেলা এবং লখিমপুর জেলার সীমান্তে অবস্থিত এই মহাবিদ্যালয়টি সেই অঞ্চলের শিক্ষানুরাগী নাগরিকদের উচ্চশিক্ষার জন্য এক উপযুক্ত সমাধান হিসাবে সুবিধা দিচ্ছে।

ইতিহাস
মাত্র কয়েকজন ছাত্র এবং শিক্ষককে নিয়ে আরম্ভ হওয়া হার্হি মহাবিদ্যালয় ২০০০ সালে আসাম সরকারের এ ও সি লাভ করে। ২০১০ সালে ডিব্রুগড় বিশ্ববিদ্যালয়ের স্থায়ী অন্তর্ভুক্তিকরণ লাভ করার পর বিশ্ববিদ্যালয় অনুদান আয়োগ (UGC)র ২(এফ) এবং ১২(বি) সাহায্যের অধীনে স্বীকৃতিলাভ করে। ২০১৩ সালের ১ জানুয়ারি থেকে কার্যকরী হওয়ার পর আসাম সরকারের দ্বারা প্রাদেশীকৃত হয়।

সুবিধা
মহাবিদ্যালয়টিতে কলা শাখার স্নাতক শ্রেণীর সাথে আসাম উচ্চতর মাধ্যমিক শিক্ষা সংসদের অধীনে উচ্চতর মাধ্যমিক শ্রেণীর ব্যবস্থা আছে। সর্বমোট ১২০০রো অধিক ছাত্রছাত্রী এবং শিক্ষকের সংখ্যা ৩৪ জন। তদুপরি আসাম উচ্চতর মাধ্যমিক শিক্ষা সংসদের মুক্ত বিদ্যালয় ধারণার অধীনে এবং ডিব্রুগড় বিশ্ববিদ্যালয়ের দূর শিক্ষার পাঠক্রমের অধীনে মহাবিদ্যালয়টিতে অন্য ২০০ ছাত্র ছাত্রীর তথ্যও পাওয়া যায়।

আবাস
মহাবিদ্যালয়টিতে পৃথকভাবে একটি ছাত্রাবাস এবং ছাত্রীনিবাসের ব্যবস্থা আছে। তদুপরি মহাবিদ্যালয় চৌহদ্দিতে শিক্ষক তথা কর্মচারীর জন্য সুকীয়া আবাসের ব্যবস্থাও উপলব্ধ।

গ্রন্থাগার
অম্বেশ্বর দত্ত বরার স্মৃতিত মহাবিদ্যালয়টিতে এটি সুন্দর গ্রন্থাগারের ব্যবস্থা আছে যেখানে প্রায় ২৫০০০এরো অধিক গ্রন্থ উপলব্ধ। তদুপরি প্রত্যেকটি বিভাগের নিজ নিজ বিভাগীয় গ্রন্থাগারের ব্যবস্থাও আছে।

বহিঃ এবং আভ্যন্তরীণ ক্রীড়া
মহাবিদ্যালয়টিতে সুকীয়া খেলার মাঠ তথা ইনডোর ষ্টেডিয়ামের সুবিধা আছে।
এন এস এস
কম্পিউটার এবং ইন্টারনেট
পরীক্ষাগার
ক্যান্টিন ইত্যাদি

তথ্যসূত্র

আসামের কলেজ
আসাম সংযুক্ত প্রবেশিকা পরীক্ষা

আসাম সংযুক্ত প্রবেশিকা পরীক্ষা  বা, সংক্ষেপে আসাম-সি.ই.ই. হল রাজ্য সরকার দ্বারা নিয়ন্ত্রিত এবং আসাম বিজ্ঞান এবং প্রযুক্তিবিদ্যা বিশ্ববিদ্যালয়ের দ্বারা পরিচালিত একটি প্রবেশিকা পরীক্ষা। আসামের বিভিন্ন সরকারী-বেসরকারী প্রকৌশল শিক্ষা প্রতিষ্ঠানসমূহে ভর্তি করার জন্য এই পরীক্ষা অনুষ্ঠিত করা হয়। উচ্চতর মাধ্যমিক শিক্ষার পর প্রকৌশল শিক্ষার স্নাতক ডিগ্রীর জন্য আসামে থাকা প্রকৌশল মহাবিদ্যলয়ে ভর্তি করতে ছাত্র-ছাত্রীদের এই পরীক্ষা দিতে হয়। আসাম উচ্চতর মাধ্যমিক শিক্ষা সংসদ এবং কেন্দ্রীয় মাধ্যমিক শিক্ষা পরিষদ দুটি বোর্ডের ছাত্র-ছাত্রী এই পরীক্ষায় অবতীর্ণ হয়।
আগে এই পরীক্ষা ডিব্রুগড় বিশ্ববিদ্যালয় অনুষ্ঠিত করত এবং চিকিৎসা পাঠক্রমেরও ভর্ত্তি এর দ্বারা হত।

যোগ্যতা নির্ণয় 
 পরীক্ষার্থীকে আসামের স্থায়ী বাসিন্দা হতে হয়।
 আবেদনকারীর বয়স ১৭ থেকে ২১ বছরর মধ্যে হতে হয়।
 আবেদনকারীকে উচ্চতর মাধ্যমিক চূড়ান্ত পরীক্ষায় পদার্থ বিজ্ঞান, রসায়ন বিজ্ঞান, গণিত/জীব বিজ্ঞান বিষয়ে উত্তীর্ণ হতে সাথে ন্যূনতম ৫০ শতাংশ প্রাপ্ত হতে হয়। সংরক্ষিত শ্রেণীর আবেদনকারীদের ন্যূনতম ৪৫ শতাংশ প্রাপ্ত হতে হয়।

পরীক্ষার কেন্দ্রসমূহ 
 শিলচর
 বঙাইগাঁও
 নলবাড়ি
 লক্ষীমপুর
 গুয়াহাটি
 তেজপুর
 নগাঁও
 যোরহাট
 ডিব্রুগড়

তথ্যসূত্র

বহিঃসংযোগ 
 ডিব্রুগড় বিশ্ববিদ্যালয়ের ওয়েবসাইট 
 আসাম-সি.ই.ই.র ওয়েবসাইট

আসামের শিক্ষা
প্রবেশিকা পরীক্ষা
মানকাচর মহাবিদ্যালয়

মানকাচর মহাবিদ্যালয় আসামের মানকাচর শহর থেকে এক কি.মি. দূরে অবস্থিত এক শিক্ষাপ্রতিষ্ঠান। আসাম সরকারের প্রাক্তন মন্ত্রী প্রয়াত জেহিরুল ইসলামের সাথে মানকাচর অঞ্চলের কিছু উদ্যমী লোকের প্রচেষ্টায় এই মহাবিদ্যালয়টি প্রতিষ্ঠা হয়েছিল ১৯৭১ সালে। এর প্রতিষ্ঠাতা অধ্যক্ষ ছিলেন মিহির দেব। বর্তমানে গুয়াহাটি বিশ্ববিদ্যালয়ের অন্তর্গত এই মহাবিদ্যালয়টি জাতীয় মূল্যাঙ্কন এবং প্রত্যাপন পরিষদ (ইংরাজী: National Assessment and Accreditation Council) দ্বারা 'B+' শ্রেণীর মহাবিদ্যালয় হিসাবে চিহ্নিত হয় ২০১৬ সালে।

সংক্ষিপ্ত ইতিহাস 
ভারতে স্বাধীনতা লাভের ২৪ বছর পরে ১৬জুলাই, ১৯৭১য়ে মানকাচর মহাবিদ্যালয় প্রতিষ্ঠাপিত হয়। দক্ষিণ শালমারা-মানকাচর জেলার এটিই একমাত্র প্রাদেশীক উচ্চশিক্ষার অনুষ্ঠান।  মাত্র ৭৯ জন শিক্ষার্থী নিয়েআরম্ভ হওয়া এই মহাবিদ্যালয় বর্তমানে এক বৃহৎ শিক্ষাপ্রতিষ্ঠান।  ১৯৯৯ সালে এই মহাবিদ্যালয়ে বিজ্ঞান শাখা মুক্ত হওয়ায় এর ইতিহাসে এক নতুন পৃষ্ঠা সংযোজিত হয়।

সুবিধাসমূহ 
এই মহাবিদ্যালয়টির আয়তন ১৬.১০ একর (আনুমানিক)। এখানে কলা এবং বিজ্ঞান শাখায় শিক্ষাদানের জন্য অনেকগুলি ভবন আছে। স্নাতক পর্যায়ে এখানে ছয়টা বিভাগ পাঁচটা বিষয়ক প্রধান বিষয় হিসাবে শিক্ষাদান করে। সাথে এখানে গুয়াহাটি বিশ্ববিদ্যালয়ের  IDOL এবং  KKHOUর অধীনে অনেকগুলি বিষয়ে স্নাতকোত্তর শিক্ষা লাভেরও সুবিধা আছে। এই মহাবিদ্যালয়ে থাকা অন্য সুবিধাসমূহ হল- একটি স্থায়ী গ্রন্থাগার, একটি ছাত্রীনিবাস, জিম, comunity information center, কম্পিউটার প্রশিক্ষণ কেন্দ্র, স্মার্ট ক্লাসরুম, অত্যাধুনিক কনফারেন্স রুম , বাস্কেটবল ফিল্ড, মহাবিদ্যালয় ক্যান্টিন ইত্যাদি।

শিক্ষা 
মহাবিদ্যালয়টিতে নিচে দেয়া বিভাগসমূহে শিক্ষা প্রদান করা হয়:

 স্নাতক কলা (সম্মানসহ)
 স্নাতক কলা (সাধারণ)
 স্নাতক বিজ্ঞান (সম্মানসহ)
 স্নাতক বিজ্ঞান (সাধারণ)
 উচ্চতর মাধ্যমিক (কলা)

অন্যান্য পাঠক্রমসমূহের মধ্যে হল 

 এক বছরের কম্পিউটার ডিপ্লোমা
 ছয় মাসের কম্পিউটার প্রমাণ-পত্র শিক্ষা
 স্নাতকোত্তর (IDOL এবং  KKHOU র অন্তর্গত)

বিভাগ

কলা 

 অসমীয়া বিভাগ
 ইংরাজী বিভাগ
 শিক্ষা বিভাগ
 অর্থনীতি বিভাগ
 ইতিহাস বিভাগ
 রাজনীতি বিজ্ঞান বিভাগ

বিজ্ঞান 

 জীব বিজ্ঞান বিভাগ
 রসায়ন বিজ্ঞান বিভাগ
 পদার্থ বিজ্ঞান বিভাগ
 উদ্ভিদ বিজ্ঞান বিভাগ
 গণিত বিভাগ

তথ্যসূত্র  

শিক্ষা
আসামের শিক্ষা
আসামের শিক্ষাপ্রতিষ্ঠান
লিগ ২

লিগ ২ (এছাড়াও বিজ্ঞাপনী পৃষ্ঠপোষকজনিত কারণে ডোমিনো লিগ ২ নামে পরিচিত) হচ্ছে পুরুষদের ফুটবল ক্লাবগুলোর মধ্যে আয়োজিত একটি ফরাসি পেশাদার লিগ। এই লিগটি ফরাসি ফুটবল লিগ পদ্ধতির দ্বিতীয় স্তরের ফুটবল প্রতিযোগিতা। লিগ দে ফুটবল প্রফেশনাল দ্বারা পরিচালিত লিগ ১-এ সর্বমোট ২০টি ক্লাব প্রতিযোগিতা করে থাকে; যার মধ্য হতে পয়েন্ট টেবিলের শীর্ষ দল লিগ ১-এ উন্নীত হয়ে বং নিচের দিকের দল শম্পিওনাত ন্যাশনালে অবনমিত হয়।

লিগ ২-এর প্রতিটি মৌসুম সাধারণত আগস্ট মাস হতে মে মাস পর্যন্ত চলমান থাকে, যেখানে প্রতিটি দল ৩৮টি করে সর্বমোট ৩৮০টি ম্যাচ আয়োজিত হয়। লিগ ২-এর অধিকাংশ ম্যাচই শুক্রবার এবং সোমবার অনুষ্ঠিত হয়ে থাকে; কিছু ম্যাচ সপ্তাহের শেষে সন্ধ্যায় অনুষ্ঠিত হয়। বড়দিন উপলক্ষে দুই সপ্তাহ লিগ ২ বন্ধ থাকে,যেটি জানুয়ারি মাসের দ্বিতীয় সপ্তাহে পুনরায় শুরু হয়।

১৯৩৩ সালে, লিগ ১ প্রতিষ্ঠার এক বছর পর, দিভিজিওঁ ২ নামের অধীনে লিগ ২ প্রতিষ্ঠা লাভ করেছিল এবং তখন থেকেই ফরাসি ফুটবলের দ্বিতীয় স্তরের লিগ হিসাবে কাজ করছে। ২০০২ সালে লিগ ২ নামে নামকরণ করার পূর্ব পর্যন্ত, এই লিগের নাম দিভিজিওঁ ২ () ছিল। এই লিগটি যেহেতু লিগ দে ফুটবল প্রফেশনালের একটি অংশ, তাই পেশাদারিত্বের দ্বারপ্রান্তে থাকা ক্লাবগুলোকে এই লিগে প্রতিযোগিতা করতে দেওয়া হয়। তবে, যদি কোনও ক্লাব শম্পিওনাত ন্যাশনালে অবনমিত হয়ে যায়, তবে তাদের পেশাগত অবস্থানটি অস্থায়ীভাবে বাতিল করা যেতে পারে।

সম্প্রচারক

টীকা

তথ্যসূত্র

বহিঃসংযোগ
  
 লিগ৩২১ ডটকম – ফরাসি ফুটবল লিগ টেবিল, রেকর্ড এবং পরিসংখ্যান উপাত্ত।

ফ্রান্সে ফুটবল লিগ
লিগ ২
১৯৩৩-এ ফ্রান্সে প্রতিষ্ঠিত
১৯৩৩-এ প্রতিষ্ঠিত ক্রীড়া লিগ
ফ্রান্সের ফুটবল লিগ
ইউরোপের দ্বিতীয় স্তরের ফুটবল লিগ
ধ্রুবজ্যোতি ফুকন

ধ্রুবজ্যোতি ফুকন একজন ভারতীয় সঙ্গীত পরিচালক, সঙ্গীত প্রযোজক, সঙ্গীত ব্যবস্থাপক, সঙ্গীত পরিদর্শক, আবহ সঙ্গীত পরিচালক এবং সঙ্গীত প্রগ্রেমার। তিনি বিশেষত হিন্দী এবং অসমীয়া চলচ্চিত্র জগতের সাথে জড়িত। তাঁকে ডিজে ফুকন হিসাবে পরিচিত ধ্রুবজ্যোতি ফুকনে বহুতো পুরস্কার এবং সম্মান লাভ করেছে। হিন্দী ছোটছবি পনচক্কীর সঙ্গীত পরিচালনার জন্য তিনি ২০১১ সাল অদর্শিত ছবির শ্রেষ্ঠ সঙ্গীত পরিচালকর জাতীয় চলচ্চিত্র পুরস্কার লাভ করেছিলেন।

প্রারম্ভিক জীবন
১৯৬৪ সাল ১৭ জুন তারিখে আসামের ডিব্রুগড়তে ধ্রুবজ্যোতি ফুকনর জন্ম হয়েছিল। তাঁর পিতা অতুলানন্দ ফুকন এবং মাতা অমিয়া ফুকন। তিনি গুয়াহাটি বিশ্ববিদ্যালয়ের অন্তর্ভুক্ত আসাম প্রকৌশল মহাবিদ্যালয় থেকে যান্ত্রিক প্রকৌশলের স্নাতক ডিগ্রী লাভ করেছিলেন।

সঙ্গীত পরিচালক হিসাবে
২০০৩ সালে তিনি রবীনা টেণ্ডন প্রডাকশন ছবি স্টাম্পড-এর মাধ্যমে প্রথমবার সঙ্গীত পরিচালক হিসাবে আত্মপ্রকাশ করেছিলেন।
হিন্দী ছোটছবি পনচক্কীর সঙ্গীত পরিচালনার জন্য তিনি ২০১১ সালের অদর্শিত ছবির শ্রেষ্ঠ সঙ্গীত পরিচালকর জাতীয় চলচ্চিত্র পুরস্কার লাভ করেছিলেন। ২০১২ সালে ভারতের উপরাষ্ট্রপতির থেকে তিনি এই পুরস্কার গ্রহণ করেছিলেন। তিনি জাহ্নু বরুয়ার বান্ধোন এবং অজেয় চলচ্চিত্রের সঙ্গীত পরিচালনা করেছিলেন। দুটি ছবি শ্রেষ্ঠ অসমীয়া ছবি'র জাতীয় চলচ্চিত্র পুরস্কার পায়।

তথ্যসূত্র

আসামের ব্যক্তি
জীবিত ব্যক্তি
১৯৬৪-এ জন্ম